Abdi dalêm para pulisi sarta sarupane bêkêl desa sapanunggalane padha kawajiban amardi marang wong ing wêwêngkone dhewe-dhewe, kalakone padha angestokake pranatan iki, sarta sabên têlung sasi sapisan para pulisi padha niti priksaa ing wêwêngkone dhewe-dhewe, sawiji-wijining wong kang padha mêngkoni palêmahan, tandurane pring kang lawas ana pirang dhapur, lan pira wuwuhe, apa anane kacathêtana kaladèkna marang kabupatène, bupati pulisi sabên taun sapisan angladèkna marang manira apa anane tatanduran pring ing bawahe, mawa angaturna apa kang dadi